钦定古今图书集成/明伦汇编/闺媛典/第032卷 > 曹处女
## 钦定古今图书集成/明伦汇编/闺媛典/第032卷 > 曹处女

按《浙江通志》：“曹处女，钱塘县人，名雪，字玉英。年十三，
善鼓琴，十五工词翰。母殁，竭力躬营葬。年五十不嫁，
尝自誓曰：‘死作处女冢’。至正间，钱塘丧乱，处女闭户
三日，饿而死。杨廉夫吊之以诗曰：‘曹处女，白雪霙。母
惜白雪霙，抱玉真珠擎。十三善瑶琴，不作濮上声。十
五弄彤管，不作花草情。叮咛媒与妁，必嫁与公卿。英’”
英马上郎，貂帽绣衣裳。官家捉处女，愿作处女郎。昨
日交《处女》弊，今日催《处女》妆。贮以黄金屋，荐以白玉
床。大珠连理带，七宝合欢囊。大珠五十万，七宝百万
镪。黄羊尾如扇，文鸡若凤凰。置酒结高宴，长跪起行
觞。处女誓慈母，有死不下堂。慈母莫敓志，皎节如秋
霜。嗟嗟曹处女，处女节独苦。事母终母丧。母坟成负
土。白发五十秋，五十终处女。誓作处女坟，南山华表
柱。荒城兵火交，三日不开户。生作独月娥，死作黔娄
女。我作“《处女》辞，用激城中三嫁妇。”